1851 –г1а шо даккхийн халахетарш дахьаш деара Эвтархойн Ахьмадна. Г1алг1айчохь инарла Слепцовн эскаршца хиллачу тасадаларехь дера чов йира Анзоров Махьмат-Мирзина. Оцу чевнах кхалхар нисделира цуьнан. Кхин г1ур вацара ша, цкъа пошта яккха пурба лахьара шена аьлла, Теркал дехьавахана волу дог-майра Ч1ега, шеца кхин а итт къонах волуш, вайна ца карош, цуьнгара хабар доцуш ши к1ира сов зама елира.